สรุปภาวะตลาดต่างประเทศวันศุกร์
สรุปภาวะตลาดต่างประเทศ ประจำวันที่ 31 มี.ค.60
3 เม.ย. 2560

ดัชนีดาวโจนส์ตลาดหุ้นนิวยอร์กปิดลบ เมื่อวันศุกร์ (31 มี.ค.) หลังสหรัฐเปิดเผยข้อมูลเศรษฐกิจหลายรายการ รวมถึงการใช้จ่ายของผู้บริโภคเดือนก.พ. ที่เพิ่มขึ้นน้อยกว่าที่คาดการณ์
ดัชนีเฉลี่ยอุตสาหกรรมดาวโจนส์ปรับตัวลง 65.27 จุด หรือ 0.31% ปิดที่ 20,663.22 จุด ดัชนี S&amp;P 500 ลดลง 5.34 จุด หรือ 0.23% ปิดที่ 2,362.72 จุด ดัชนี Nasdaq ขยับลง 2.61 จุด หรือ 0.04% ปิดที่ 5,911.74 จุด
 
ตลาดหุ้นยุโรปปิดบวก เมื่อวันศุกร์ (31 มี.ค.) หลังนักลงทุนซึมซับข่าวอังกฤษเริ่มต้นกระบวนการถอนตัวออกจากสหภาพยุโรป (Brexit) อย่างเป็นทางการ
ดัชนี Stoxx Europe 600 เพิ่มขึ้น 0.2% ปิดที่ 381.14
ดัชนี CAC-40 ตลาดหุ้นฝรั่งเศสปิดวันทำการล่าสุดที่ 5,122.51 จุด เพิ่มขึ้น 32.87 จุด หรือ 0.65% ดัชนี DAX ตลาดหุ้นเยอรมันปิดวันทำการล่าสุดที่ 12,312.87 จุด เพิ่มขึ้น 56.44 จุด หรือ 0.46% ดัชนี FTSE 100 ตลาดหุ้นลอนดอนปิดวันทำการล่าสุดที่ 7,322.92 จุด ลดลง 46.60 จุด หรือ 0.63%
 
ตลาดหุ้นลอนดอนปิดลดลง เมื่อวันศุกร์ (31 มี.ค.) โดยได้รับแรงกดดันจากการร่วงลงของหุ้นกลุ่มเหมืองแร่
ดัชนี FTSE 100 ปรับตัวลง 46.60 จุด หรือ 0.63% ปิดที่ 7,322.92 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เมื่อวันศุกร์ (31 มี.ค.) หลังมีกระแสคาดการณ์ว่ากลุ่มผู้ผลิตน้ำมันอาจขยายเวลาลดกำลังการผลิต เพื่อบรรเทาภาวะน้ำมันล้นตลาดและหนุนราคาน้ำมันให้ดีดตัวขึ้น
สัญญาน้ำมันดิบ WTI ส่งมอบเดือนพ.ค. เพิ่มขึ้น 25 เซนต์ หรือ 0.5% ปิดที่ 50.60 ดอลลาร์/บาร์เรล ซึ่งเป็นระดับสูงสุดในรอบกว่า 3 สัปดาห์ แต่ปรับตัวลง 5.8% ในไตรมาสแรก
สัญญาน้ำมันดิบเบรนท์ส่งมอบเดือนพ.ค. ลดลง 13 เซนต์ หรือ 0.3% ปิดที่ 52.83 ดอลลาร์/บาร์เรล และลดลง 6.7% ในไตรมาสแรก
 
สัญญาทองคำตลาดนิวยอร์กปิดบวก เมื่อวันศุกร์ (31 มี.ค.) โดยได้รับแรงหนุนจากเงินดอลลาร์ที่อ่อนค่าลง หลังสหรัฐเปิดเผยข้อมูลเศรษฐกิจหลายรายการ รวมถึงการใช้จ่ายของผู้บริโภคเดือนก.พ. ที่เพิ่มขึ้นน้อยกว่าที่คาดการณ์
สัญญาทองคำตลาด COMEX (Commodity Exchange) ส่งมอบเดือนมิ.ย. เพิ่มขึ้น 3.2 ดอลลาร์ หรือ 0.26% ปิดที่ 1,251.2 ดอลลาร์/ออนซ์ และทะยานขึ้น 8.1% ในไตรมาสแรก
สัญญาโลหะเงินส่งมอบเดือนพ.ค. เพิ่มขึ้น 5 เซนต์ หรือ 0.27% ปิดที่ 18.256 ดอลลาร์/ออนซ์
สัญญาพลาตินัมส่งมอบเดือนก.ค. ลดลง 3.3 ดอลลาร์ หรือ 0.35% ปิดที่ 952.40 ดอลลาร์/ออนซ์
 
สกุลเงินดอลลาร์สหรัฐอ่อนค่า เมื่อเทียบกับเงินเยนในการซื้อขายที่ตลาดนิวยอร์กเมื่อวันศุกร์ (31 มี.ค.) หลังสหรัฐเปิดเผยข้อมูลเศรษฐกิจหลายรายการ
ดอลลาร์อ่อนค่าเทียบเยนแตะที่ 111.28 เยน จาก 111.58 เยน แต่แข็งค่าเทียบฟรังก์สวิสที่ระดับ 1.0008 ฟรังก์ จาก 1.0004 ฟรังก์
ยูโรทรงตัวเมื่อเทียบดอลลาร์ที่ระดับ 1.0685 ดอลลาร์ เงินปอนด์แข็งค่าเทียบดอลลาร์ที่ 1.2539 ดอลลาร์ จาก 1.2483 ดอลลาร์ ดอลลาร์ออสเตรเลียอ่อนลงแตะ 0.7645 ดอลลาร์สหรัฐ จาก 0.7655 ดอลลาร์สหรัฐ